CELEX: 32011D0238
Language: lt
Date: 1302652800000
Title: 2011/238/ES: 2011 m. balandžio 13 d. Komisijos sprendimas, kuriuo iš dalies keičiamos Sprendimo 2007/843/EB nuostatos dėl tam tikriems naminiams paukščiams ir kiaušiniams skirtų salmonelių kontrolės programų Tunise (pranešta dokumentu Nr. C(2011) 2520)  Tekstas svarbus EEE

14.4.2011   
            
            
               LT
            
            
               Europos Sąjungos oficialusis leidinys
            
            
               L 100/73
            
         KOMISIJOS SPRENDIMAS
   2011 m. balandžio 13 d.
   kuriuo iš dalies keičiamos Sprendimo 2007/843/EB nuostatos dėl tam tikriems naminiams paukščiams ir kiaušiniams skirtų salmonelių kontrolės programų Tunise
   (pranešta dokumentu Nr. C(2011) 2520)
   (Tekstas svarbus EEE)
   (2011/238/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. lapkričio 17 d. Europos Parlamento ir Tarybos reglamentą (EB) Nr. 2160/2003 dėl salmonelių ir kitų nurodytų zoonozių sukėlėjų per maistą kontrolės (1), ypač į jo 10 straipsnio 2 dalį,
   kadangi:
   
               (1)
            
            
               Reglamentu (EB) Nr. 2160/2003 nustatytos salmonelių kontrolės įvairiose naminių paukščių populiacijose Sąjungoje taisyklės. Jame numatyta, kad įrašymas į trečiųjų šalių, iš kurių valstybėms narėms leidžiama importuoti tame reglamente nurodytų rūšių ar kategorijų gyvūnus ar perinius kiaušinius, sąrašus, numatytus Sąjungos teisės aktuose, ar išlikimas tuose sąrašuose susijęs su sąlyga, kad atitinkama trečioji šalis turi pateikti Komisijai salmonelių kontrolės programą suteikdama garantijas, lygiavertes valstybių narių nacionalinėse salmonelių kontrolės programose numatytoms garantijoms.
            
         
               (2)
            
            
               Pagal 2007 m. gruodžio 11 d. Komisijos sprendimą 2007/843/EB dėl salmonelių kontrolės programų, skirtų Gallus gallus rūšies veislinių naminių paukščių pulkams tam tikrose trečiosiose šalyse, patvirtinimo pagal reglamentą (EB) Nr. 2160/2003 ir iš dalies keičiantį Europos Parlamento ir Tarybos sprendimo 2006/696/EB nuostatas dėl tam tikrų visuomenės sveikatos reikalavimų, taikomų naminių paukščių ir perinti skirtų kiaušinių importui (2) patvirtinta pagal Reglamentą (EB) Nr. 2160/2003 Tuniso pateikta salmonelių kontrolės veislinių vištų pulkuose programa.
            
         
               (3)
            
            
               Neseniai Tunisas pranešė Komisijai, kad programa buvo sustabdyta. Todėl Tuniso pateiktos programos patvirtinimas turėtų nebegalioti. Todėl Sprendimas 2007/843/EB turėtų būti iš dalies pakeistas.
            
         
               (4)
            
            
               Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2007/843/EB 1 straipsnis pakeičiamas taip:
   
      „1 straipsnis
      Kanados, Izraelio, Tuniso ir Jungtinių Valstijų kontrolės programos, pateiktos pagal Reglamento (EB) Nr. 2160/2003 10 straipsnio 1 dalį, yra patvirtinamos dėl salmonelių kontrolės veislinių vištų pulkuose.“
   
   2 straipsnis
   Šis sprendimas taikomas nuo 2011 m. gegužės 1 d.
   3 straipsnis
   Šis sprendimas skirtas valstybėms narėms.
   
      Priimta Briuselyje 2011 m. balandžio 13 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 325, 2003 12 12, p. 1.
   
      (2)  OL L 332, 2007 12 18, p. 81.